கேள்வி: நோய் கட்டுப்பாட்டுக்கான தேசிய மையம், இந்தியா - வரலாறு என்பது என்ன?
பதில்: படிமம்:S.P. Ramakrishnan. Photograph by L.J. Bruce-Chwatt. Wellcome V0028008.jpg 1909 ஆம் ஆண்டில் இந்தியா இமாச்சலப் பிரதேசம் கசௌலியில் நிறுவப்பட்ட ''மத்திய மலேரியா பணியகமே'' இந்த அமைப்பின் தோற்றத்தின் மூலமாகும். இது 1938 ஆம் ஆண்டில் இந்திய மலேரிய நிறுவனமாகவும், 1963 ஆம் ஆண்டில் தொற்றுநோய்களுக்கான தேசிய மத்திய நிறுவனம் என மறுபெயரிடப்பட்டு அறியப்பட்டது. தொற்றுநோயியல் மற்றும் தொற்று நோய்களைக் கட்டுப்படுத்துதல் ஆகியவற்றின் பல்வேறு பிரிவுகளில் கற்பித்தல் மற்றும் ஆராய்ச்சிக்கான தேசிய மையத்தை உருவாக்க மறுசீரமைக்கப்பட்ட நிறுவனம் நிறுவப்பட்டது. தொற்றுநோயைக் கட்டுப்படுத்துவதில் பல ஒழுங்குபடுத்தப்பட்ட மற்றும் ஒருங்கிணைந்த நிபுணத்துவத்தை வழங்குவதற்கான ஒரு சிறப்பம்சம் பொருந்திய மையமாக செயல்பட நிறுவனம் உருவாக்கப்பட்டது. ஒருவருக்கொருவர் கொள்ளும் தொடர்பு மூலம் பரவும் நோய்களைக் கட்டுப்படுத்துவதற்காக இந்தத் துறையில் திறம்பட பயன்படுத்தக்கூடிய, நம்பகமான, விரைவான, சிக்கனமான தொற்றுநோயியல் கருவிகளை உருவாக்கும் பணியை இந்த நிறுவனத்திற்கு ஒப்படைக்கப்பட்டது. நிறுவனத்தின் நோக்கங்கள் பரவலாக மூன்று நடவடிக்கைகளை உள்ளடக்கியது ஆகும். அவை, நாட்டின் தொற்றுநோயியல் துறையில் தடுப்பு மற்றும் கட்டுப்பாட்டிற்கான பயிற்சி, சேவை மற்றும் செயல்பாட்டு ஆராய்ச்சி ஆகியவை ஆகும். இந்த மையம் டெல்லியின் குரு கோவிந்த் சிங் இந்திரபிரஸ்தா பல்கலைக்கழகத்துடன் இணைக்கப்பட்டுள்ளது. ''எய்ட்ஸ் மற்றும் தொடர்புடைய நோய்களுக்கான மையம்'' தொற்றுநோய்களுக்கான தேசிய நிறுவனத்துடன் (என்ஐசிடி) தேசிய வழிகாட்டு ஆய்வகமாக 2002 ஆம் ஆண்டில் என்ஏசிஓ (NACO) வழிகாட்டுதலின் படி நிறுவப்பட்டது. இதற்கு முன்னர் இது 1985 முதல் எய்ட்ஸ் வழிகாட்டு ஆய்வகமாக இருந்தது, இது இந்தியாவின் முதல் வழிகாட்டு மையங்களில் ஒன்றாகும், இது நாட்டில் எச்.ஐ.வி தொற்று குறித்து கண்காணிக்கத் தொடங்கியது. 30 ஜூலை 2009 அன்று, இது நோய்களுக்கான தேசிய மையம் என்று பெயரிடப்பட்டது.
கேள்வி: நோய் கட்டுப்பாட்டுக்கான தேசிய மையம், இந்தியா - பிரிவுகள் என்பது என்ன?
பதில்: இந்த மையமானது பதினான்கு தொழில்நுட்ப மையங்கள் / பிரிவுகளைக் கொண்டுள்ளது * ஒருங்கிணைந்த நோய் கண்காணிப்பு திட்டம் (ஐ.டி.எஸ்.பி) * எயிட்சு மற்றும் தொடர்புடைய நோய்களுக்கான மையம் (CARD) * நோய்ப்பரவலியல் பிரிவு * மலேரியா மற்றும் ஒருங்கிணைப்பு பிரிவு (எம் & சி) * குடற்புழுவியல் பிரிவு * உயிர்வேதியியல் மற்றும் நச்சியல் * உயிரித் தொழில்நுட்பம் பிரிவு * நுண்ணுயிரியல் பிரிவு * மருத்துவ பூச்சியியல் மற்றும் திசையன் மேலாண்மை பிரிவு (CME & VM) * விலங்குகள் நோய்ப் பிரிவு * ஒட்டுண்ணி நோய்கள் பிரிவு (டிபிடி) * சுற்றுச்சூழல் மற்றும் தொழில்சார் சுகாதார மையம் (CE&OH) * தொற்றுநோயற்ற நோய்களுக்கான மையம் (சி.என்.சி.டி) * புள்ளிவிவர கண்காணிப்பு மற்றும் மதிப்பீட்டு மையம் (SM&EC)
கேள்வி: நோய் கட்டுப்பாட்டுக்கான தேசிய மையம், இந்தியா - நிர்வாகம் பற்றி தகவல் சொல்.
பதில்: இந்த மையத்தில் 434 அதிகாரிகள் மற்றும் பணியாளர்கள் உள்ளனர்.
கேள்வி: நோய் கட்டுப்பாட்டுக்கான தேசிய மையம், இந்தியா - செயல்பாடுகள் குறித்து விரிவாக சொல்லுங்கள்.
பதில்: 2002 ஆம் ஆண்டில் பஞ்சாப் (இந்தியா) வளியிய பிளேக்கு, 2004 ஆம் ஆண்டில் சார்சு வெடிப்பு, 2005 ல் தில்லி மூளையுறை அழற்சி வெடிப்பு, மற்றும் 2006 இல் பறவைக் காய்ச்சல் உள்ளிட்ட நோய்கள் ஏற்படக்கூடிய சாத்தியக்கூறுகள் குறித்து விசாரிக்க இம்மையத்தின் மருத்துவர்கள் முன்வரவழைக்கப்பட்டனர். 2019-2020 ஆம் ஆண்டில் 2020 இந்தியாவில் கொரோனாவைரசுத் தொற்று வைரஸிற்கான தயார்நிலை மதிப்பாய்வு செய்யப்பட்டது.
கேள்வி: நோய் கட்டுப்பாட்டுக்கான தேசிய மையம், இந்தியா - உலகளாவிய நோய் கண்டறிதல் என்பது என்ன?
பதில்: நோய் கட்டுப்பாடு மற்றும் தடுப்பு மையங்களுடன் இணைந்து இம்மையம் இந்தியா புது தில்லி உலகளாவிய நோய் கண்டறிதல் (ஜி.டி.டி) பிராந்திய மையத்தை அமைத்துள்ளது. இது முக்கியமான மனித தொற்று நோய்கள் குறித்து உயர்தர ஆராய்ச்சி மற்றும் கண்காணிப்பை நிறுவுதல், இந்திய தொற்றுநோயியல் நுண்ணறிவு அமைப்பு திட்டத்தை நிறுவுதல் மற்றும் தெற்காசியாவில் ஒரு சர்வதேச முன்னோடி வழிகாட்டு நிறுவனமாக.மாறுதல் ஆகிய பொது சுகாதார தளங்களில் பணிபுரிவதற்கான நீண்ட கால தொலைநோக்குகளைக் கொண்டுள்ளது.